pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน แพคทีม ช่วยเหลือแรงงาน ฝ่าวิกฤตโควิด -19 [กระทรวงเเรงงาน]
วันเสาร์ที่ 28 มีนาคม 2563
ก.แรงงาน แพคทีม ช่วยเหลือแรงงาน ฝ่าวิกฤตโควิด -19 [กระทรวงเเรงงาน]
ก.แรงงาน นําโดยดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน พร้อมผู้บริหารกระทรวงแรงงาน ประชุม Conference รับฟังปัญหาและข้อเสนอแนะ จากตัวแทนผู้ประกอบกิจการเขตภาคเหนือที่ได้รับผลกระทบจากโควิด - 19
เมื่อวันที่ 27 มีนาคม 2563 ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน พร้อมผู้บริหารกระทรวงแรงงาน ประชุม Conference จากห้องประชุมแสงสิงแก้ว ชั้น 5 ไปยังห้องประชุมสํานักงานแรงงานจังหวัดเชียงใหม่ เพื่อฟังปัญหาและข้อเสนอแนะ จากตัวแทนผู้ประกอบกิจการ โดยมีตัวแทนจากผู้ประกอบกิจการกลุ่มต่างๆ อาทิ ประธานหอการค้าจังหวัดเชียงใหม่ ผู้ประกอบกิจการโรงแรม ประธานสมาพันธ์รถตู้ภาคเหนือ นายกสมาคมมัคคุเทศก์เชียงใหม่ และสมาคมร้านอาหารจังหวัดเชียงใหม่
จากผลกระทบการแพร่ระบาดของไวรัสโควิด - 19 ส่งผลให้ผู้ประกอบกิจการและแรงงานในพื้นที่จังหวัดเชียงใหม่ ส่วนใหญ่เป็นธุรกิจด้านการท่องเที่ยวหยุดกิจการชั่วคราว พนักงานต้องหยุดงานทําให้ขาดรายได้เพื่อใช้จ่ายในครอบครัว สําหรับพนักงานที่มีประกันสังคมจะได้รับสิทธิประโยชน์ตามมาตรา 33 และมีแรงงานอีกส่วนหนึ่งที่ไม่เข้าประกันสังคม เช่น ผู้ที่ประกอบอาชีพเป็นมัคคุเทศก์ พนักงานขับรถตู้ พนักงานขับรถบัส เป็นต้น ตัวแทนที่เข้าร่วมประชุมจึงขอให้กระทรวงแรงงานหามาตรการช่วยเหลือแรงงานที่ได้รับผลกระทบในครั้งนี้ด้วย ซึ่งจากข้อเสนอแนะต่างๆ กระทรวงแรงงานจะนําไปพิจารณาหามาตรการช่วยเหลือต่อไป
ด้านนายธวัช เบญจาทิกุล อธิบดีกรมพัฒนาฝีมือแรงงาน (กพร.) กล่าวว่า นายกสมาคมมัคคุเทศก์เชียงใหม่ เสนอแนะให้ กพร. ดําเนินการจัดฝึกอบรมด้านภาษา เช่น ภาษาจีน เกาหลี รัสเซีย สเปนและอิตาลี เพราะในช่วงนี้มัคคุเทศก์มีเวลาว่างเนื่องจากนักท่องเที่ยวลดลงเป็นจํานวนมาก จึงสามารถที่จะพัฒนาทักษะและหาความรู้เพิ่มเติมได้ ซึ่งภาษาเป็นเรื่องจําเป็นมากเพื่อสื่อสารและสามารถอธิบายแหล่งท่องเที่ยวต่างๆ แก่นักท่องเที่ยว รวมถึงความรู้เกี่ยวกับประวัติศาสตร์ของไทยและของจังหวัดเชียงใหม่ด้วย การฝึกอบรมดังกล่าวกพร.ได้ดําเนินการมาอย่างต่อเนื่อง จึงสามารถให้บริการแก่กลุ่มมัคคุเทศก์ได้ทันที ได้มอบหมายให้สถาบันพัฒนาฝีมือแรงงาน 19 เชียงใหม่รับไปดําเนินการประสานและดําเนินการจัดฝึกอบรมให้ตามความต้องการ
นายธวัช กล่าวต่ออีกว่า สําหรับกลุ่มของพนักงานขับรถตู้และพนักงานขับรถบัส ประธานสมาพันธ์รถตู้ภาคเหนือได้ขอให้กพร.จัดฝึกอบรมเพิ่มทักษะทั้งด้านการบริการ และด้านการซ่อมบํารุงพาหนะ กพร.ก็สามารถดําเนินการฝึกอบรมให้ได้เช่นกัน กรณีที่แรงงานดังกล่าวกระจายอยู่ในจังหวัดอื่นๆ สามารถสมัครฝึกอบรมได้ที่สถาบันและสํานักงานพัฒนาฝีมือแรงงานทั่วประเทศ
นอกจากนี้ กรณีที่แรงงานได้รับผลกระทบจากการแพร่ระบาดของไวรัสโควิด 19 ต้องการฝึกอาชีพเสริมด้านอื่นๆ อาทิ การประกอบอาหาร การทําขนม การตัดเย็บเสื้อผ้า สามารถสมัครฝึกอบรมได้เช่นกัน เพื่อนําความรู้ไปประกอบเป็นอาชีพอิสระได้ ทั้งนี้ สามารถสอบถามข้อมูลเพิ่มเติมได้ที่สายด่วนกระทรวงแรงงาน 1506 กด 4 หรือกองสื่อสารองค์กร 0 2245 4035
รัฐบาลไทย-ข่าวทำเนียบรัฐบาล-โครงการสนับสนุนต้นทุนการผลิตให้เกษตรกรผู้ปลูกข้าวนาปี
วันพุธที่ 4 กันยายน 2562
โครงการสนับสนุนต้นทุนการผลิตให้เกษตรกรผู้ปลูกข้าวนาปี
วันพุธที่ 4 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการโครงการสนับสนุนต้นทุนการผลิตให้เกษตรกรผู้ปลูกข้าวนาปี ปีการผลิต 2562/63 ในกรอบวงเงินไม่เกิน 25,400 ล้านบาท ครอบคลุมเกษตรกรที่ขึ้นทะเบียนปีการผลิต 2562 (รอบที่ 1) จํานวนประมาณ 4.31 ล้านครัวเรือน โดยจะได้รับเงินช่วยเหลือไร่ละ 500 บาท ครัวเรือนละไม่เกิน 20 ไร่ เพื่อบรรเทาความเดือดร้อนให้เกษตรกรสามารถดํารงชีพอยู่ได้และลดต้นทุนการผลิตให้เกษตรกรมีรายได้เพิ่มมากขึ้น ช่วยเพิ่มประสิทธิภาพการผลิตข้าวให้แก่เกษตรกร ทั้งนี้ กรมส่งเสริมการเกษตรจะนําข้อมูลรายชื่อเกษตรกรส่งให้ ธ.ก.ส. สํานักงานใหญ่ เพื่อจ่ายเงินให้เกษตรกร ต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.กำชับทุกโรงพยาบาล เข้มมาตรการความปลอดภัยรถพยาบาล ฝ่าฝืนลงโทษ
วันพุธที่ 26 เมษายน 2560
สธ.กําชับทุกโรงพยาบาล เข้มมาตรการความปลอดภัยรถพยาบาล ฝ่าฝืนลงโทษ
กระทรวงสาธารณสุข กําชับโรงพยาบาลทุกแห่ง เข้มมาตรการความปลอดภัยของรถพยาบาลติดตั้ง CCTV,GPS , เข็มขัดนิรภัย ทําประกันภัย หากเกิดอุบัติเหตุให้มีการสอบสวนหาสาเหตุทุกกรณี หากกระทําผิดให้พิจารณาโทษตามระเบียบราชการ เผยสถิติในรอบ 6 เดือนประสบเหตุ 24 ครั้ง
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า รัฐบาลได้กําหนดให้ทุกหน่วยงานเร่งรัดแก้ไขปัญหาการบาดเจ็บจากจราจร ที่ทําให้เกิดความสูญเสียชีวิตและทรัพย์สิน ในส่วนของกระทรวงสาธารณสุข มีบุคลากรส่วนหนึ่งที่เสี่ยงต่อการเกิดการบาดเจ็บจากจราจรระหว่างปฏิบัติหน้าที่ และได้กําหนดมาตรการป้องกันและแก้ไขปัญหาการเกิดอุบัติเหตุของรถพยาบาลและความคุ้มครองอุบัติเหตุทางถนนโดยมีหนังสือสั่งการให้ทุกจังหวัดดําเนินการ ดังนี้ ติดตั้งระบบสัญญาณดาวเทียม(GPS)โดยเชื่อมโยงข้อมูลเข้ากับศูนย์บริหารจัดการเดินรถ ของกรมการขนส่งทางบก ในการควบคุมความเร็วแบบ Real Time ติดตั้งกล้อง CCTV ในรถพยาบาลเป็นการติดตามพฤติกรรมการขับรถ และอาการของผู้ป่วยเพื่อช่วยเตรียมการรักษาแบบทันท่วงที พร้อมทั้งการทําประกันภัยรถพยาบาลประเภท 1 กรณีเกิดอุบัติเหตุให้มีการคุ้มครองขั้นพื้นฐานขณะนี้มีรถพยาบาลในสังกัด ติดตั้ง GPS แล้ว 879 คัน จะเร่งรัดให้ดําเนินการทั้งหมด
ในส่วนพนักงานขับรถพยาบาล ให้เข้าอบรมเพิ่มทักษะและประสบการณ์ทุกคน ก่อนปฏิบัติหน้าที่จะมีการตรวจแอลกอฮอล์จากลมหายใจต้องเป็น 0 มิลลิกรัมเปอร์เซ็นต์ทุกครั้ง มีการตรวจสอบหาสารเสพติดปีละ 2 ครั้ง ทดสอบสุขภาพจิตปีละ 1 ครั้ง กรณีส่งต่อผู้ป่วยระหว่างโรงพยาบาลที่มีระยะทางเกิน 400 กิโลเมตร ต้องมีคนขับ 2 คน ขับรถจํากัดความเร็วที่ 80 กิโลเมตรต่อชั่วโมงหรือไม่เกินที่กฎหมายกําหนด และถือปฏิบัติการขับขี่ปลอดภัย (Safety Driving)ตลอดเวลาเพื่อความปลอดภัยและเป็นแบบอย่างที่ดีของประชาชน
“ได้กําชับโรงพยาบาลทุกแห่ง เข้มมาตรการความปลอดภัยของรถพยาบาล และได้มีหนังสือสั่งการไปยังนายแพทย์สาธารณสุขจังหวัด ผู้อํานวยการโรงพยาบาล และผู้อํานวยการโรงพยาบาลทั่วไปทุกแห่งหากรถพยาบาลในสังกัดเกิดอุบัติเหตุ ให้มีการสอบสวนสาเหตุร่วมกับสํานักงานป้องกันและควบคุมโรคทั้ง 12 เขต หากเป็นฝ่ายกระทําผิดให้มีการพิจารณาความผิดและกําหนดโทษ และการลงโทษทางวินัยตามพระราชบัญญัติระเบียบข้าราชการพลเรือนและรายงานต่อผู้บริหารระดับสูงต่อไป เช่น กรณีรถพยาบาลโรงพยาบาลปากพนัง จ.นครศรีธรรมราช ที่ประสบอุบัติเหตุช่วงเทศกาลสงกรานต์มีผู้เสียชีวิตและบาดเจ็บ ได้ลงโทษผู้บริหารตามระเบียบของทางราชการ เนื่องจากไม่ได้ดําเนินการตามข้อสั่งการของกระทรวงสาธารณสุข ทั้งการติดตั้งระบบติดตามรถผ่านดาวเทียมการติดกล้องหน้ารถยนต์และการทําประกันภัยเพิ่มความคุ้มครองขั้นพื้นฐาน”นายแพทย์โสภณ กล่าว
ข้อมูลการเกิดอุบัติเหตุของรถพยาบาลจากศูนย์ปฏิบัติการฉุกเฉินทางการแพทย์และการสาธารณสุข กระทรวงสาธารณสุข พบว่า ตั้งแต่เดือนตุลาคม 2559-เมษายน 2560 เกิดอุบัติเหตุ 24 ครั้ง สาเหตุเบื้องต้นเกิดจากการชนคู่กรณี ถูกคู่กรณีชน ตกข้างทาง ชนต้นไม้ พลิกคว่ํา เป็นต้น มีผู้บาดเจ็บ 60 คน เป็นบุคลากรสาธารณสุข 33 คน ประชาชน 27 คน มีผู้เสียชีวิต 6 คน
*********************** 26 เมษายน 2560
รัฐบาลไทย-ข่าวทำเนียบรัฐบาล-รมช.สาธิต รับมอบถุงใส่ขยะจากภาคเอกชน 1 ล้านถุง มอบให้โรงพยาบาล
วันอังคารที่ 17 มีนาคม 2563
รมช.สาธิต รับมอบถุงใส่ขยะจากภาคเอกชน 1 ล้านถุง มอบให้โรงพยาบาล
รัฐมนตรีช่วยว่าการกระทรวงสาธารณสุข รับมอบถุงขยะจากภาคเอกชน 1 ล้านถุง ส่งต่อให้โรงพยาบาล
ในสังกัดใช้คัดแยกขยะ ไม่ปะปนกับขยะทั่วไป ป้องกันการแพร่กระจายเชื้อไปสู่สิ่งแวดล้อม
วันนี้ (17 มีนาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ รับมอบถุงใส่ขยะ จํานวน 500,000 ถุงจากคุณทวี จุลศักดิ์ศรีสกุล กรรมการผู้จัดการ บริษัท คิงส์แพค จํากัด โดยเป็นถุงขยะสีดํา และถุงขยะสีแดงที่ใช้สําหรับใส่ขยะติดเชื้อ เพื่อสนับสนุนการทํางานของโรงพยาบาลในช่วงสถานการณ์โรคโควิด-19 ใช้ในการแยกขยะติดเชื้อไม่ให้ปะปนกับขยะทั่วไป ป้องกันการแพร่กระจายเชื้อไปสู่ผู้ทําหน้าที่เก็บขยะ ก่อนที่จะนําไปทําลายตามมาตรฐานการกําจัดขยะติดเชื้อ ไม่ให้แพร่เชื้อไปสู่สิ่งแวดล้อม ทั้งนี้ บริษัท คิงส์แพค จํากัด ได้มอบให้กระทรวงสาธารณสุขมาแล้ว 500,000 ถุง รวมครั้งนี้เป็นจํานวนทั้งสิ้น 1,000,000 ถุง
“กระทรวงสาธารณสุข ขอขอบคุณภาคเอกชน ที่ช่วยสนับสนุนการทํางานของกระทรวงสาธารณสุข ในสถานการณ์ที่มีการแพร่ระบาดของโรคโควิด-19 ในประเทศ ความต้องการใช้ถุงขยะติดเชื้อคาดว่าจะเพิ่มขึ้น 3-4 เท่าตัว การสนับสนุนครั้งนี้นับเป็นตัวอย่างความร่วมมือและน้ําใจคนไทยที่ช่วยเหลือกันและกันที่ช่วยให้ประเทศไทยผ่านพ้นสถานการณ์การแพร่ระบาดของโรคไปได้ด้วยกําลังใจของคนไทยทุกคน” ดร.สาธิต กล่าว
ทั้งนี้ การแยกขยะ มี 2 ประเภท ใส่ลงถังเพื่อให้มีการนําไปกําจัดต่อไป ได้แก่ 1.ขยะทั่วไป เช่น ถุงพลาสติก ภาชนะใส่อาหารแบบใช้ครั้งเดียว ขวด เป็นต้น ให้เก็บรวบรวมเป็นขยะทั่วไป 2.ขยะติดเชื้อ ได้แก่ ขยะที่ปนเปื้อนน้ํามูก น้ําลาย สารคัดหลั่ง เช่น หน้ากากอนามัย กระดาษทิชชู ในแต่ละวันให้เก็บรวบรวมและทําลายเชื้อ โดยใส่ถุงขยะ 2 ชั้น ทําลายเชื้อโดยราดด้วยน้ํายาฟอกขาว แล้วมัดปากถุงให้แน่น ภายหลังจัดการขยะ ให้ล้างมือด้วยน้ําและสบู่หรือเจลแอลกอฮอล์ทันที
************************************** 17 มีนาคม 2563
รัฐบาลไทย-ข่าวทำเนียบรัฐบาล-รศ.นพ.สรนิต เป็นประธานมอบใบประกาศเกียรติคุณให้แก่ “คนดีศรี สป.อว.” ประจำปี พ.ศ. 2562
วันพฤหัสบดีที่ 30 กรกฎาคม 2563
รศ.นพ.สรนิต เป็นประธานมอบใบประกาศเกียรติคุณให้แก่ “คนดีศรี สป.อว.” ประจําปี พ.ศ. 2562
รศ.นพ.สรนิต เป็นประธานมอบใบประกาศเกียรติคุณให้แก่ “คนดีศรี สป.อว.” ประจําปี พ.ศ. 2562
วันนี้ (14 กรกฎาคม 2563) สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) โดย ส่วนบริหารบุคคล สํานักบริหารกลาง จัดพิธีมอบใบประกาศเกียรติคุณให้แก่ “คนดีศรี สป.อว.” ประจําปี พ.ศ. 2562 เพื่อยกย่อง เชิดชูเกียรติ และเผยแพร่เกียรติคุณของข้าราชการ และได้รับเกียรติจาก รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นผู้มอบใบประกาศเกียรติคุณ ณ ห้องพระจอมเกล้า ชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
โดยในครั้งนี้มีผู้ได้รับใบประกาศเกียรติคุณ “คนดีศรี สป.อว.” ประจําปี พ.ศ. 2562 จํานวนทั้งสิ้น 11 รายดังนี้
1. นายชาญวิทย์ ตรีเดช นักวิเคราะห์นโยบายและแผนชํานาญการพิเศษ สํานักงานเลขานุการคณะกรรมการส่งเสริมกิจการอุทยานวิทยาศาสตร์
2. นางสาวอัญชลี มานิชพงษ์ นักวิเคราะห์นโยบายและแผนชํานาญการพิเศษ สํานักนโยบายและยุทธศาสตร์
3. นายยศวรรธน์ กิตติก้อง นักวิชาการศึกษาชํานาญการพิเศษ สํานักส่งเสริมและพัฒนาศักยภาพนักศึกษา
4. นางบุศรา แย้มเกษร นักวิชาการเงินและบัญชีชํานาญการ ส่วนงานคลังและพัสดุ สํานักบริหารกลาง
5. นางชุลี ศรีนวล นักวิชาการศึกษาชํานาญการ สํานักประสานและส่งเสริมกิจการอุดมศึกษา
6. นางสาวเบญจวรรณ ปิตินทรางกูร นักทรัพยากรบุคคลชํานาญการ กลุ่มบริหารงานบุคคล สํานักอํานวยการ
7. นางสาวอัญชลี งอยผาลา นักวิเคราะห์นโยบายและแผนชํานาญการ สํานักส่งเสริมและถ่ายทอดเทคโนโลยี
8. นางสาวพัชรพร เทิดธรรมไพศาล นักวิชาการศึกษาชํานาญการ สํานักมาตรฐานและประเมินผลอุดมศึกษา
9. นางสาวชุติมา สุจิตวรสาร นักวิเคราะห์นโยบายและแผนชํานาญการ กลุ่มพัฒนาระบบบริหาร
11. นางสาวนันทกานต์ สัตยวงศ์ นักจัดการงานทั่วไปชํานาญการ สํานักตรวจราชการ
12. นางสาวกาญจนา สิงห์ทวีศักดิ์ นักทรัพยากรบุคคลปฏิบัติการ ส่วนบริหารงานบุคคล สํานักบริหารกลาง
นอกจากนั้น รศ.นพ.สรนิต ปลัดกระทรวง อว. ได้กล่าวให้โอวาทแก่ “คนดีศรี สป.อว.” ประจําปี พ.ศ. 2562 ว่า ปีนี้ถือเป็นปีแรกที่ได้มีการมอบใบประกาศเกียรติคุณให้แก่คนดีศรี สป.อว. ขอแสดงความยินดีและชื่นขมทุกท่าน ที่ทุ่มเทปฏิบัติหน้าที่อย่างเต็มกําลัง ความสามารถ จนมีผลการปฏิบัติงานดีเด่น สมควรได้รับการยกย่องเชิดชูเกียรติ และประกาศให้รับทราบโดยทั่วกัน ดังนั้น จึงขอให้ท่านรักษาชื่อเสียงเกียรติคุณและคุณงามความดีนี้ไว้ เพื่อเป็นต้นแบบให้แก่บุคลากรใน สป.อว. ได้ยึดถือเป็นแบบอย่างในการครองตน ครองคน ครองงาน โดยเฉพาะอย่างยิ่งสถาบันครอบครัวซึ่งเป็นจุดเริ่มต้นที่สําคัญยิ่งของสังคม เพื่อความเจริญก้าวหน้าของกระทรวงการอุดมศึกษา วิทยาศาสตร์ วิจัยและนวัตกรรม
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-เลขาธิการสำนักงานประกันสังคม ชี้แจงกรณีสถานพยาบาลเอกชนออกจากโครงการประกันสังคม
วันพฤหัสบดีที่ 7 กันยายน 2560
เลขาธิการสํานักงานประกันสังคม ชี้แจงกรณีสถานพยาบาลเอกชนออกจากโครงการประกันสังคม
นายสุรเดช วลีอิทธิกุล เลขาธิการสํานักงานประกันสังคม ชี้แจงกรณีสถานพยาบาลเอกชนออกจากโครงการประกันสังคม
วันที่ 4 กันยายน 2560 นายสุรเดช วลีอิทธิกุล เลขาธิการสํานักงานประกันสังคม ชี้แจงกรณีสถานพยาบาลเอกชนออกจากโครงการประกันสังคม สรุปสาระสําคัญว่า ในปี 2560 มีสถานพยาบาลเข้าร่วมโครงการประกันสังคมทั่วประเทศรวมทั้งสิ้น จํานวน 239 แห่ง (สถานพยาบาลของรัฐบาล 159 แห่ง สถานพยาบาลเอกชน 80 แห่ง) ซึ่งในปี 2561 มีสถานพยาบาลเอกชนแจ้งไม่เข้าร่วมโครงการประกันสังคม 3 แห่ง คือ ร.พ.ยันฮี ร.พ.เกษมราษฎร์ รัตนาธิเบศร์ และ ร.พ.ศรีระยอง จังหวัดระยอง และมีสถานพยาบาลเอกชนสมัครเข้าใหม่ 2 แห่ง ทําให้ในปี 2561 มีสถานพยาบาลเข้าร่วมโครงการประกันสังคม รวมทั้งสิ้น 238 แห่ง (สถานพยาบาลของรัฐบาล 159 แห่ง สถานพยาบาลเอกชน 79 แห่ง)
การที่สถานพยาบาลถอนตัวออกจากโครงการประกันสังคม เนื่องจากเป็นการดําเนินตามแนวทางการบริหารธุรกิจของแต่ละแห่ง เช่น การเป็นโรงพยาบาลเฉพาะทาง การที่สถานที่ตั้งของโรงพยาบาลในเครือที่อยู่ใกล้กันจะได้ไม่แย่งลูกค้ากันเอง หรือเป็นโรงพยาบาลที่มีผู้ประกันตนเลือกจํานวนน้อย และขอยืนยันว่าที่ผ่านมาไม่มีโรงพยาบาลเอกชนออกจากโครงการประกันสังคมเนื่องจากภาวะการขาดทุน ทั้งนี้ต่างจากโรงพยาบาลเอกชนตามโครงการของสํานักงานหลักประกันสุขภาพแห่งชาติที่ขอถอนตัวเนื่องจากประสบภาวะการขาดทุน
คณะกรรมการประกันสังคมมีมติปรับอัตราค่าบริการทางการแพทย์ เมื่อวันที่ 6 มิถุนายน 2560 ดังนี้ (1) เพิ่มค่าบริการทางการแพทย์เหมาจ่ายรายหัวจากเดิม 1,460 บาท/คน/ปี เป็น 1,500 บาท/คน/ปี (2) เพิ่มค่าบริการทางการแพทย์กรณีโรคที่มีภาระเสี่ยง จากเดิม 432 บาท/คน/ปี เป็น 447 บาท/คน/ปี ใช้งบประมาณทั้งสิ้น 5,364 ล้านบาท (3) เพิ่มค่ารักษาผู้ป่วยในที่มีค่าใช้จ่ายสูง จากเดิม 560 บาท/คน/ปี เป็น 640 บาท/คน/ปี โดยใช้งบประมาณทั้งสิ้น เป็นเงิน 7,680 ล้านบาท (4) กรณีการรักษาผู้ป่วยในที่มีค่าใช้จ่ายเกินหนึ่งล้านบาท ได้เพิ่มค่าบริการทางการแพทย์ให้สถานพยาบาลในอัตราร้อยละ 80 ของค่าใช้จ่ายที่เกินหนึ่งล้านบาท ตามหลักเกณฑ์ที่คณะกรรมการการแพทย์กําหนด ทั้งนี้ มีผลตั้งแต่วันที่ 1 กรกฎาคม 2560 ที่ผ่านมา
เมื่อรวมค่าบริการทางการแพทย์ทุกรายการ เช่น เหมาจ่าย 1,500 บาท/คน/ปี โรคเรื้อรังที่เป็นภาระเสี่ยง 447 บาท/คน/ปี โรคที่มีค่าใช้จ่ายสูง 640 บาท/คน/ปี ค่ารักษาที่เกินหนึ่งล้านบาท 15 บาท/คน/ปี ค่ารักษาอื่นๆ เช่น ค่าแพทย์ผู้เชี่ยวชาญเฉพาะทาง ยาสําหรับผู้ป่วยที่ติดเชื้อ HIV ยาสําหรับผู้ป่วยที่มีความจําเป็นเฉพาะและค่าส่งเสริมสุขภาพเป็นการตรวจร่างกายประจําปี 397 บาท/คน/ปี กรณีประสบอันตราย/ฉุกเฉิน ค่าบริการทันตกรรม มียอดรวมทั้งสิ้น 3,399.69 บาท/คน/ปี ซึ่งเป็นอัตราที่สูงและไม่น้อยกว่ากองทุนประกันสุขภาพอื่นๆ เมื่อเทียบกันแล้ว
----------------------------------
รัฐบาลไทย-ข่าวทำเนียบรัฐบาล-กระทรวงวิทย์ฯ ร่วมกับมูลนิธิบัวหลวง เปิดรับสมัครผลงานสิ่งประดิษฐ์!! เข้าร่วมประกวดในหัวข้อ “สิ่งประดิษฐ์ เครื่องจักรกล พลังงาน และสิ่งแวดล้อม เพื่อการเกษตร ประจำปี 2562”
วันพุธที่ 30 มกราคม 2562
กระทรวงวิทย์ฯ ร่วมกับมูลนิธิบัวหลวง เปิดรับสมัครผลงานสิ่งประดิษฐ์!! เข้าร่วมประกวดในหัวข้อ “สิ่งประดิษฐ์ เครื่องจักรกล พลังงาน และสิ่งแวดล้อม เพื่อการเกษตร ประจําปี 2562”
กระทรวงวิทย์ฯ จัดประกวดสิ่งประดิษฐ์คิดค้นทางวิทยาศาสตร์และเทคโนโลยี ประจําปี 2562 ในหัวข้อ “สิ่งประดิษฐ์ เครื่องจักรกล พลังงาน และสิ่งแวดล้อม เพี่อการเกษตร ประจําปี 2562” รวมเงินรางวัลมูลค่ากว่า 650,000 บาท
กระทรวงวิทยาศาสตร์และเทคโนโลยีร่วมกับมูลนิธิบัวหลวง จัดประกวดสิ่งประดิษฐ์คิดค้นทางวิทยาศาสตร์และเทคโนโลยี ประจําปี 2562ในหัวข้อ “สิ่งประดิษฐ์ เครื่องจักรกล พลังงาน และสิ่งแวดล้อม เพี่อการเกษตร ประจําปี 2562” รวมเงินรางวัลมูลค่ากว่า 650,000 บาทผู้สนใจสามารถส่งผลงานประกวดได้ตั้งแต่บัดนี้ ถึงวันที่ 28 กุมภาพันธ์ 2562สามารถดาวน์โหลดใบสมัครและรายละเอียดเพิ่มเติมได้ที่http://createc.most.go.th/node/1547
กระทรวงวิทยาศาสตร์และเทคโนโลยี ร่วมกับมูลนิธิบัวหลวง ได้เล็งเห็นความสําคัญของผู้มีความสามารถในการประดิษฐ์คิดค้นทางวิทยาศาสตร์และเทคโนโลยีที่มีคุณค่าและเป็นประโยชน์ต่อการพัฒนาประเทศ สมควรได้รับรางวัลตอบแทนเพื่อเป็นขวัญและกําลังใจให้แก่นักประดิษฐ์จึงได้จัดให้มีโครงการจัดประกวดสิ่งประดิษฐ์คิดค้นทางวิทยาศาสตร์และเทคโนโลยีขึ้นมาตั้งแต่ปี พ.ศ. 2536 เป็นต้นมา จนถึงปัจจุบัน นับเป็นปีที่ 25โดยเปิดกว้างในการรับผลงานสิ่งประดิษฐ์จากบุคคลทั่วไป ไม่จํากัดอายุ และระดับการศึกษาวัตถุประสงค์เพื่อเป็นแรงจูงใจให้นักวิทยาศาสตร์ นักเทคโนโลยี และนักประดิษฐ์เห็นความสําคัญของการคิดค้นทางวิทยาศาสตร์และเทคโนโลยีเพื่อให้เกิดการพัฒนาบุคลากรด้านวิทยาศาสตร์และเทคโนโลยี และนักประดิษฐ์รุ่นใหม่
มูลนิธิบัวหลวงสนับสนุนเงินรางวัลการประกวด ดังต่อไปนี้
รางวัลที่ 1 มี 1 รางวัล เป็นเงิน 200,000 บาท พร้อมโล่เชิดชูเกียรติ
รางวัลที่ 2 มี 1 รางวัล เป็นเงิน 150,000 บาท พร้อมโล่เชิดชูเกียรติ
รางวัลที่ 3 มี 1 รางวัล เป็นเงิน 100,000 บาท พร้อมโล่เชิดชูเกียรติ
รางวัลเชิดชูเกียรติ มี 4 รางวัล รางวัลละ 50,000 บาท พร้อมโล่เชิดชูเกียรติ
หัวข้อการประกวด “สิ่งประดิษฐ์ เครื่องจักรกล พลังงาน และสิ่งแวดล้อม เพื่อการเกษตร” หมายความถึง
1) สิ่งประดิษฐ์ที่เป็นเครื่องจักรกล/อุปกรณ์/ส่วนประกอบสําคัญของเครื่องจักร หรือเครื่องมือ ไม่ว่าจะเป็นด้านพลังงานหรือสิ่งแวดล้อมนั้น จะต้องมีความเกี่ยวข้องกับการเกษตรเป็นหลัก
2) สิ่งประดิษฐ์ที่ผลิตพลังงานและสามารถนําพลังงานไปใช้ในการเกษตรอื่น ๆ
3) เครื่องจักรกลสามารถนําไปจัดการกับสิ่งแวดล้อม หรือจะผลิตให้เกี่ยวข้องกับการเกษตรก็ได้
หลักเกณฑ์การพิจารณาตัดสินสิ่งประดิษฐ์ฯ มีดังนี้
1. เป็นผู้คิดค้นขึ้นเองหรือมีการดัดแปลงปรับปรุงต่อยอด
2. ความชาญฉลาดในการประดิษฐ์คิดค้นหรือดัดแปลง โดยเฉพาะส่วนที่เป็นหัวใจสําคัญของการประดิษฐ์ ความคิดในการออกแบบโครงสร้าง และความรู้พื้นฐานทางทฤษฎีที่ถูกต้อง
3. ศักยภาพของการนําเอาสิ่งประดิษฐ์ไปผลิตในเชิงพาณิชย์
4. ความพร้อม ความสะดวก ความปลอดภัยในการใช้งาน รวมถึงผลกระทบต่อพลังงานและสิ่งแวดล้อม
สอบถามรายละเอียดโครงการได้ทุกวันทําการ
สํานักงานปลัดกระทรวงวิทยาศาสตร์และเทคโนโลยี (02) 333 3949 , (02) 333 3924
สํานักงานมูลนิธิบัวหลวง (ธนาคารกรุงเทพ) (02) 230 2560
รัฐบาลไทย-ข่าวทำเนียบรัฐบาล-ระบบ Verily Vision
วันจันทร์ที่ 1 มิถุนายน 2563
ระบบ Verily Vision
วันที่ 28 มกราคม 2563
เป็นระบบกล้องเก็บข้อมูลตู้คอนเทนเนอร์สินค้าและป้ายทะเบียนรถแบบอัตโนมัติ โดยการใช้ปัญญาประดิษฐ์ (Artificial Intelligence : AI) ร่วมกับเทคโนโลยีการประมวลผลภาพ (Image Processing Technology) นําเสนอ Container Truck Gate Automation หรือระบบอ่านหมายเลขตู้คอนเทนเนอร์และป้ายทะเบียนรถบรรทุกอัตโนมัติ เพื่อให้เกิดความสะดวกและรวดเร็วในการตรวจสอบข้อมูลตู้คอนเทคเนอร์สินค้าและป้ายทะเบียนรถ
รัฐบาลไทย-ข่าวทำเนียบรัฐบาล-“ยุติธรรม” เร่งแก้ไขปัญหาหนี้สินให้กับประชาชน
วันอังคารที่ 10 เมษายน 2561
“ยุติธรรม” เร่งแก้ไขปัญหาหนี้สินให้กับประชาชน
นายธวัชชัย ไทยเขียว รองปลัดกระทรวงยุติธรรม เป็นประธานการประชุมเชิงปฏิบัติการจัดทํา Flow Chart การแก้ไขปัญหาหนี้นอกระบบและในระบบ ครั้งที่ ๑/๒๕๖๑
ในวันอังคารที่ ๑๐ เมษายน ๒๕๖๑ เวลา ๐๙.๐๐ น.
ณ ห้องประชุม ๑ ชั้น ๑ อาคารกรมสอบสวนคดีพิเศษ ถนนแจ้งวัฒนะ เขตหลักสี่ กรุงเทพมหานคร
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมเชิงปฏิบัติการจัดทํา Flow Chart การแก้ไขปัญหาหนี้นอกระบบและในระบบ ครั้งที่ ๑/๒๕๖๑
จัดขึ้นโดยศูนย์ช่วยเหลือลูกหนี้และประชาชนที่ไม่ได้รับความเป็นธรรม กรมสอบสวนคดีพิเศษ
เพื่อจัดทําร่าง Flow Chart “โครงสร้างกลไกการแก้ไขปัญหาหนี้สิน”
แผนภาพแสดงลําดับขั้นตอนการดําเนินงานการแก้ไขปัญหาหนี้นอกระบบและหนี้ในระบบ
ตั้งแต่ชั้นต้นน้ํา กลางน้ํา และปลายน้ํา เพื่อใช้เป็นแนวทางการปฏิบัติให้ครอบคลุมทุกมิติ
โดยที่ประชุมได้พิจารณาบทบาทหน้าที่ของแต่ละหน่วยงานในการช่วยเหลือหนี้นอกระบบในด้านการบังคับใช้กฎหมาย
การช่วยเหลืออํานวยความยุติธรรม การช่วยเหลือด้านแหล่งทุน และการช่วยเหลือสงเคราะห์
ตลอดจนพิจารณาบทบาทของหน่วยงานต่างๆ ในการช่วยเหลือผู้ที่ได้รับผลกระทบ
จากหนี้ในระบบสถาบันการเงิน กรณีที่ไม่ได้รับความเป็นธรรม
เพื่อให้การจัดทํา Flow Chart มีความชัดเจนสมบูรณ์และใช้เป็นแนวปฏิบัติให้กับทุกหน่วยงานที่เกี่ยวข้อง
โดยมี พันตํารวจโทวิชัย สุวรรณประเสริฐ
รองผู้อํานวยการศูนย์ช่วยเหลือลูกหนี้และประชาชนที่ไม่ได้รับความเป็นธรรม กรมสอบสวนคดีพิเศษ
ผู้แทนจากสถาบันการเงิน หน่วยงานภาครัฐและภาคเอกชน จํานวน ๒๗ หน่วยงาน เข้าร่วมประชุม
รองปลัดกระทรวงยุติธรรม กล่าวว่า ปัญหาหนี้นอกระบบเป็นปัญหาสําคัญที่ต้องเร่งแก้ไข
เนื่องจากปัจจุบันมีประชาชนเกือบทุกพื้นที่ในประเทศไทย โดยเฉพาะในพื้นที่ภาคอีสานและภาคเหนือ
ได้รับความเดือดร้อนจากปัญหาดังกล่าวเป็นจํานวนมาก จนเกิดเป็นปัญหาระดับประเทศ
จึงต้องเร่งกําหนดมาตรการการแก้ไขและช่วยเหลือประชาชนผู้ที่ได้รับผลกระทบด้วยความรวดเร็ว
รวมทั้งต้องมีการให้ความรู้ด้านกฎหมายแก่ประชาชนควบคู่ไปด้วย
เพื่อไม่ให้ตกเป็นเครื่องมือของผู้ประกอบการที่มุ่งหวังผลประโยชน์โดยไม่คํานึงถึงความเดือดร้อนของประชาชน
ทั้งนี้ ภายหลังจากจัดทําแผน Flow chart เสร็จสิ้นแล้ว ศูนย์ช่วยเหลือลูกหนี้และประชาชนที่ไม่ได้รับความเป็นธรรม
จะจัดส่งแผนดังกล่าวไปยังหน่วยงานที่เกี่ยวข้อง เพื่อใช้เป็นคู่มือสําหรับการแก้ปัญหาหนี้สินให้กับประชาชนต่อไป
รัฐบาลไทย-ข่าวทำเนียบรัฐบาล-จุรินทร์ฯ สั่งกองทุนฟื้นฟูฯ แก้ระเบียบเพื่อออกมาตรการพักชำระหนี้เกษตรกรบรรเทาผลกระทบโควิด-19
วันศุกร์ที่ 8 พฤษภาคม 2563
จุรินทร์ฯ สั่งกองทุนฟื้นฟูฯ แก้ระเบียบเพื่อออกมาตรการพักชําระหนี้เกษตรกรบรรเทาผลกระทบโควิด-19
นายจุรินทร์ ลักษณวิศิษฏ์  รองนายกรัฐมนตรี สั่งกองทุนฟื้นฟูฯแก้ระเบียบเพื่อออกมาตรการพักชําระหนี้เกษตรกรบรรเทาผลกระทบโควิด-19
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวันที่ 7 พ.ค. 2563 เวลา 14:30 น. นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุมคณะกรรมการกองทุนฟื้นฟูและพัฒนาเกษตรกร ที่ประชุมพิจารณาแนวทางการช่วยเหลือเกษตรกรลูกหนี้กองทุนฟื้นฟูฯ ซึ่งได้รับผลกระทบจากการแพร่ระบาดของไวรัสโคโรนา 2019 โดยเฉพาะอย่างยิ่งเกษตรกรที่อยู่ระหว่างการชําระหนี้คืนกับกองทุนฟื้นฟูฯตามสัญญาเช่าซื้อ และสัญญาเงินกู้ รวมถึงองค์กรเกษตรกรที่ได้รับเงินกู้ในการฟื้นฟูอาชีพขององค์กรเกษตรกรที่กําลังอยู่ระหว่างการชําระหนี้คืน
เพื่อช่วยเหลือและบรรเทาปัญหาความเดือดร้อน เช่น การขาดสภาพคล่องทางการเงิน นายจุรินทร์ จึงสั่งการให้สํานักงานกองทุนฟื้นฟูฯ แก้ระเบียบคณะกรรมการกองทุนฟื้นฟูและพัฒนาเกษตรกร สองฉบับโดยเร็วที่สุด เพื่อให้คณะกรรมการกองทุนฯ สามารถออกมาตรการพักชําระหนี้เงินต้นและดอกเบี้ยแก่เกษตรกรและองค์กรเกษตรกรที่เป็นลูกหนี้กองทุนฯ เนื่องจากระเบียบปัจจุบันไม่ได้กําหนดอํานาจเรื่องการลดและงดเก็บเงินต้น/ดอกเบี้ย ระบุแต่เพียงการขยายเวลาการชําระคืนเงินกู้ยืม/ดอกเบี้ย
ทั้งนี้ นางสาวรัชดา กล่าวว่า มาตรการพักชําระหนี้ที่พิจารณาในเบื้องต้น มีระยะเวลา 1 ปี และเป็นการบรรเทาความเดือดร้อนเกษตรกรจํานวน 4.5 หมื่นราย ทั่วประเทศ ในการประชุมครั้งหน้า นายจุรินทร์ได้กําชับให้จัดขึ้นโดยทันทีที่ระเบียบใหม่ยกร่างเป็นที่เรียบร้อย เพื่อจะได้พิจารณาออกมาตรการพักชําระหนี้ และมาตรการอื่นผ่านองค์กรเกษตรที่จะเป็นการช่วยเหลือเกษตรกรสมาชิกกองทุนฟื้นฟูฯในการประกอบอาชีพอีก 20,000 ราย
....................
รัฐบาลไทย-ข่าวทำเนียบรัฐบาล-กระทรวงดิจิทัลฯ ขับเคลื่อนองค์กรรองรับเศรษฐกิจดิจิทัล จัดหลักสูตร “Transtormation Organization in the Digital Economy” เสริมศักยภาพบุคลากร
วันพฤหัสบดีที่ 8 พฤศจิกายน 2561
กระทรวงดิจิทัลฯ ขับเคลื่อนองค์กรรองรับเศรษฐกิจดิจิทัล จัดหลักสูตร “Transtormation Organization in the Digital Economy” เสริมศักยภาพบุคลากร
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: justify; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 18.0px Helvetica; -webkit-text-stroke: #000000}
span.s1 {font-kerning: none}
น.อ.สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ร่วมเป็นวิทยากรบรรยายหัวข้อวิชา “Digital Thailand ขับเคลื่อนประเทศไทย 4.0 และสาระสําคัญแผนพัฒนาดิจิทัลเพื่อเศรษฐกิจและสังคม” ภายใต้ หลักสูตร “Transtormation Organization in the Digital Economy” ณ ห้อง Auditorium ชั้น 2 อาคารกาญจนาภิเษก สถาบันวิชาการ ทีโอที จ.นนทบุรี เมื่อวันที่ 6 พฤศจิกายน 2561 สําหรับหลักสูตรดังกล่าวเป็นส่วนหนึ่งของโครงการเสริมสร้างความตระหนักและความเข้าใจเกี่ยวกับการปรับเปลี่ยนองค์กรเพื่อรองรับเศรษฐกิจดิจิทัลให้กับผู้บริหารและพนักงาน บริษัท ทีโอที จํากัด (มหาชน) ทั้งนี้เพื่อให้ผู้เข้าร่วมการอบรมได้รับทราบ และตระหนักถึงความสําคัญของการเตรียมความพร้อมองค์กรในการก้าวเข้าสู่การปรับเปลี่ยนองค์กรเพื่อรองรับเศรษฐกิจและสังคมดิจิทัล
**********************************